पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा राज्य आपदा प्रबंधन प्राधिकरण के आदेशानुसार पूर्णत: लॉकडाउन के आदेश जारी किए हैं, लेकिन जरूरी दुकानें खोलने को लेकर लोगों में दूसरे दिन भी असमंजस रहा। अब प्रशासन ने जिले में दुकानें खोलने के लिए समय सारिणी तय की है। आवश्यक खाद्य सामग्री की दुकानों को सुबह 6 बजे से सायं 6 बजे तक खोलने की अनुमति होगी। कृषि मशीनरी, खाद्य व बीज की दुकानें भी सायं 6 बजे तक खोली जा सकती है।
डीसी शरणदीप कौर बराड़ ने मंगलवार को जारी आदेशों में कहा कि लॉकडाउन के दौरान जनहित को जहन में रखते हुए आवश्यक वस्तुओं की दुकानों को खोलने का समय निर्धारित किया है। ताकि इस निर्धारित समय के अंदर लोग आवश्यक वस्तुएं खरीद सके।
करियाना, सिंगल शॉप सेलिंग आवश्यक वस्तुएं, कार्टस जिसमें राशन की दुकानें तथा खाद्य और ग्रोसरी, हाइजेनिक आइटम, ग्रोसरी शॉप, फल सब्जियों, डेयरी और मिल्क बूथ, पोल्ट्री, फिश, पशुओं के फीड और फोडर की दुकानें सुबह 6 बजे से सायं 6 बजे तक खुलेंगी। पेस्टीसाइड्स, कृषि मशीनरी और इससे संबंधित संयंत्रों, खाद, बीज और पशुओं के चारे से संबंधित दुकानें भी सुबह 6 बजे से शाम 6 बजे तक खुलेंगी।
मंडियां भी छह बजे तक खुलेंगी : कृषि उत्पाद से संबंधित खरीद केंद्रों पर भी कार्य सुबह 6 से शाम 6 बजे तक किया जा सकेगा, लेकिन कोई खरीद नहीं होगी केवल लिफ्टिंग होगी। दवा की दुकान और पेट्रोल पूरे सप्ताह 24 घंटे खोले जा सकते हैं।
होटल में ठहर सकेंगे फंसे पर्यटक : होटल, होम स्टे, लॉज में केवल पर्यटकों और जो व्यक्ति लॉकडाउन के कारण फंस गए हैं, उन्हें ठहरने की अनुमति दी जा सकती है। इसके अलावा मेडिकल व आपताकालीन स्टाफ को भी होटलों में रुकने की अनुमति होगी।
कौन-कौन से संस्थान और गतिविधियां रहेंगी बंद : सभी शिक्षण संस्थान, ट्रेनिंग सेंटर, कोचिंग सेंटर बंद रहेंगे। इसके अलावा सिनेमा हाल, मॉल, शापिंग काम्पलेक्स, जिम, स्पोटर्स काम्पलैक्स, स्वीमिंग पुल, मनोरंजन पार्क, थियेटर, बार, ऑडिटोरियम, असेम्बली हाल भी बंद रहेंगे। सभी सामाजिक, राजनैतिक, खेल मनोरंजन, शैक्षणिक, धार्मिक, सांस्कृतिक के साथ अन्य भीड़ वाले कार्यक्रमों पर प्रतिबंध रहेगा, जब तक सब डिविजनल मजिस्ट्रेट की अनुमति नहीं होगी। लॉकडाउन के दौरान होटल, रेस्टोरेंट, फूड जॉइंट केवल होम डिलीवरी के लिए खुले रहेंगे। यह रात्रि 10 बजे तक होम डिलीवरी कर सकेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn